 Hargeysa, Somaliland, November 12, 2015 Saxafi Madaxweynaha Somaliland Axmed Maxamed Maxamuud Siillaanyo ayaa shalay ka dib xidhitaankii shirkii Golaha Dhexe ee Kulmiye waxa uu booqasho ku tegay Cusbitaalka Guud ee Caasimadda Hargeysa, halkaas oo uu Madaxweynuhu ugu horayn ku booqday Maxamed Cabdi Iskeerse oo ah Siyaasi iyo Oday qaran Madaxweynahana ay saaxiibo dhaw yihiin, oo xaalad caafimaad awgeedna u jiifa Cusbitaalka weyn, kaas oo dorraadna ka mid ahaa ka qaybgalayaashii furitaankii shirkii golaha dhexe ee Kulmiye. 